หัวใจเต้นช้าค่ะ คือประมาณ 40-50ค่ะ สักพักก็เต้นปกติแล้วก็เต้นไปต่ำที่ 50 40 อีก ไปตรวจมาแล้วก็บอกว่าหัวใจปกติ แต่อัตตราการหัวใจก็ยังเต้นช้าอยู่ บางครั้งก็มีอาการเจ็บหน้าอก และแน่นหน้าออกเหมือนหายใจไม่อิ่มเป็นบางครั้ง ครั้งละประมาณ 15-20 นาทีค่ะ กับเหนื่อยง่ายขึ้นกว่าแต่ก่อนด้วยทั้งๆที่ไม่ใช่นักกีฬา มันจะเป็นอะไรมากมั้ยคะ แล้วควรจะไปหาอีกครั้งดีมั้ยคะ
สวัสดีค่ะ จากที่เล่ามา หากแพทย์ตรวจดูอาการเบื้องต้นแล้วการเต้นของหัวใจเป็นจังหวะสม่ำเสมอปกติ แนะนำให้รอดูอาการก่อนนะคะส่วนอาการแน่นหน้าอกหายใจไม่อิ่ม สามารถเกิดจากสาเหตุต่างๆ ได้แก่-หากเป็นอาการที่เกิดขึ้นกะทันหัน อาจเกิดจากปัจจัยทางสภาวะแวดล้อม เช่น การออกกำลังกายหรือใช้แรงอย่างหนัก อากาศร้อนหรือเย็น อยู่ที่สูงซึ่งมีความกดอากาศต่ำ อารมณ์ตกใจหรือวิตกกังวล เป็นต้นปัจจัยภายในร่างกาย เช่น โรคหอบหืด โรคภูมิแพ้ การติดเชื้อทางระบบหายใจ เยื่อหุ้มปอดผิดปกติ กล้ามเนื้อหัวใจผิดปกติ เป็นต้น-หากเป็นเรื้อรัง อาจมีสาเหตุจาก โรคปอดอุดกั้นเรื้อรัง ความผิดปกติที่เนื้อปอด ภาวะอ้วน การตั้งครรภ์ โรคเกี่ยวกับทางเดินอาหาร เช่น กรดไหลย้อน เป็นต้น-กรณีที่ควรรีบพบแพทย์ได้แก่ มีไข้สูง นอนราบแล้วหายใจลำบาก หายใจมีเสียงหวีด มีอาการแพ้หรือบวมที่อื่น-ในการดูแลตนเองเบื้องต้น ให้ผู้ป่วยสังเกตว่า มีปัจจัยภายนอกที่ทำให้เกิดอาการหรือไม่ ให้นั่งพักในพื้นที่เปิดโล่ง อากาศไม่เย็นหรือร้อนจัดหากมีเรื่องอารมณ์วิตกกังวลหรือเครียด ให้ลองหาวิธีผ่อนคลายอารมณ์หากมีอาการหายใจไม่อิ่ม หลังการรับประทานอาหารมื้อใหญ่หรือเวลาเอนตัวลงหลังรับประทาน อาจเป็นโรคเกี่ยวกับโรคกรดไหลย้อน หรือโรคกระเพาะอาหารอักเสบ ให้รับประทานอาหารย่อยง่าย หลีกเลี่ยงการรสจัด หลีกเลี่ยงชากาแฟและแอลกอฮอล์ ค่ะหาก พยายามปรับเปลี่ยนพฤติกรรมแล้ว ไม่ดีขึ้น แนะนำไปพบแพทย์เพื่อตรวจดูอาการอีกครั้งนะคะ